CELEX: 32010R0455
Language: sl
Date: 2010-05-26 00:00:00
Title: Uredba Komisije (EU) št. 455/2010 z dne 26. maja 2010 o uvrstitvi določenega blaga v kombinirano nomenklaturo

27.5.2010   
            
            
               SL
            
            
               Uradni list Evropske unije
            
            
               L 128/3
            
         UREDBA KOMISIJE (EU) št. 455/2010
   z dne 26. maja 2010
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca 1 razpredelnice iz Priloge uvrsti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe Sveta (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 26. maja 2010
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Aparat, sestavljen iz izmenljivega ultravijoličnega (UV) svetlobnega vira, reflektorja, zaklepa, nadzora svetilnosti in odštevalnika časa v ohišju (t. i. „UV usmerjeni svetlobni vir“) z merami 311 × 160 × 227 mm. Ohišje je opremljeno z ročajem za nošenje, upravljali in pritrjenim svetlobnim vodilom.
                  Aparat se uporablja pri fotokemičnem procesu, t. i. „UV-utrjevanju“, za površinsko obdelavo različnih fotoobčutljivih materialov z ultravijoličnim sevanjem, zlasti za nemehanično utrjevanje različnih materialov in premazov z nadzorovanim oddajanjem ultravijolične svetlobe.
               
               
                  8543 70 90
               
               
                  Uvrstitev je določena s splošnima praviloma 1 in 6 za razlago kombinirane nomenklature in besedilom oznak KN 8543, 8543 70 in 8543 70 90.
                  Uvrstitev pod tarifno številko 8479 kot stroj s posebno funkcijo, ki ni navedena ali zajeta drugje v poglavju 84, je izključena, ker strditev ne vključuje mehanske funkcije, ampak je rezultat fotokemičnega procesa. Aparat se zato šteje za napravo za UV-obsevanje za splošno industrijsko uporabo (glej tudi pojasnjevalne opombe harmoniziranega sistema k tarifni številki 8543, četrti odstavek, (11)).
                  Aparat se zato uvrsti pod oznako KN 8543 70 90 kot drugi električni stroji in aparati s posebnimi funkcijami, ki niso navedeni ali zajeti drugje v poglavju 85.